8.pielikums
PROJEKTS


PIEGĀDES LĪGUMS Nr. ____________

[bookmark: _Hlk57802083]Siguldā	Līguma datums ir vēlākā no tā 
	elektronisko parakstu laika zīmogiem datums
Dabas aizsardzības pārvalde (turpmāk – Pasūtītājs), tās … personā, kurš rīkojas saskaņā ar …., no vienas puses, un
… (turpmāk – Izpildītājs), tās … personā, kurš(a) rīkojas saskaņā ar statūtiem, no otras puses,
(Pasūtītājs un Piegādātājs kopā vai atsevišķi turpmāk – Līdzēji vai Līdzējs)
pamatojoties uz Pasūtītāja publiskā iepirkuma “Dažādi teritoriju piekļuves un apsaimniekošanas infrastruktūras uzlabošanas darbi” ar identifikācijas Nr. DAP 2026/35-MI (turpmāk – Iepirkums) rezultātu,
Pasūtītāja īstenotajā Eiropas Reģionālās attīstības fonda projekts Nr. 2.2.3.3/3/25/I/001 “Ieguldījums Natura 2000 Latvijā I” (turpmāk – Projekts)
savstarpēji vienojoties, noslēdz šādu piegādes līgumu (turpmāk – Līgums).
1. Līguma priekšmets
1.1. Pasūtītājs pasūta un pērk, bet Piegādātājs izgatavo, pārdod un piegādā … atbilstoši Līgumam, Tehniskā specifikācijai un tehniskajam piedāvājumam Iepirkumā (1. pielikums) un finanšu piedāvājumam Iepirkumā (2. pielikums) (turpmāk – Prece).
1.2. Piegādātājs apņemas Preci piegādāt … … laikā no līguma abpusējas parakstīšanas dienas ar Pasūtītāju saskaņotā laikā Pasūtītāja norādītajā adresē. 
2. Līgumcena un norēķinu kārtība
2.1. Par savlaicīgu, kvalitatīvu un Līgumam atbilstošu Piegādi Puses vienojas, ka kopējā līgumcena par Līgumā un tā pielikumos noteikto Piegādes veikšanu ir ______ EUR (______ euro, ____ centi), neieskaitot PVN. Papildus līgumcenai Pasūtītājs maksā PVN atbilstoši spēkā esošajiem normatīvajiem aktiem ______ EUR (______ euro, ____ centi) (ja attiecināms). Maksimālā kopējā summa ir ______ EUR (______ euro, ____ centi). PVN tiek maksāts Latvijas Republikas normatīvajos aktos noteiktā apjomā un kārtībā un PVN faktiskā summa tiek aprēķināta katram Līguma ietvaros veicamajam maksājumam atsevišķi. 
2.2. Pasūtītājs veic samaksu pa daļām 10 (desmit) darbdienu laikā pēc  [Piegādātāja rēķina saņemšanas] un Preces daļas nodošanas-pieņemšanas akta abpusējas parakstīšanas atbilstoši šādam maksājumu plānam:
	Preces daļas Nr.
	Preces daļas nosaukums
	Piegādes termiņš
	Līgumcenas daļa
(euro)
	[PVN 21%
(euro)]

	II.
	
	
	
	

	
	
	Kopā 
	
	



2.3. Pasūtītājam ir tiesības samaksāt avansu 20% (divdesmit procentu) apmērā no 2.1. punktā norādītās kopējās līgumcenas, kas kopā ar PVN [...]% apmērā (ja attiecināms) sastāda kopējo summu ______ EUR (______ euro, ____ centi), no kuras ______ EUR (______ euro, ____ centi) ir avansa pamatsumma un ______ EUR (______ euro, ____ centi) ir PVN [...]% apmērā (ja attiecināms). Avanss tiek samaksāts pēc Līguma parakstīšanas, maksājumu veicot 10 (desmit) darbdienu laikā no Līguma parakstīšanas un rēķina saņemšanas no Izpildītāja. Avanss tiek dzēsts no Preces I. daļas piegādes samaksas.
2.4. Atlikušo līgumcenas daļu ______ EUR (______ euro, ____ centi), t.sk. līgumcena ______ EUR (______ euro, ____ centi) un pievienotās vērtības nodoklis (PVN) [...]%, t.i. ______ EUR (______ euro, ____ centi) par piegādāto Preci Pasūtītājs veic ar pārskaitījumu uz Līgumā norādīto Izpildītāja norēķinu kontu 10 (desmit) darbdienu laikā pēc Piegādes nodošanas – pieņemšanas akta abpusējas parakstīšanas un Izpildītāja rēķina saņemšanas. 
2.5. Samaksa ir uzskatāma par veiktu dienā, kad tā izskaitīta no Pasūtītāja norēķinu konta.
2.6. Izpildītājs iesniedz Pasūtītājam strukturētu elektronisko rēķinu XML (Extensible Markup Language) formātā ne vēlāk kā 5 (piecu) darbdienu laikā pēc Līguma noslēgšanas, lai veiktu Līguma 2.3.punktā noteikto avansa maksājumu, kā arī ne vēlāk kā 5 (piecu) darbdienu laikā pēc Preces nodošanas–pieņemšanas akta abpusējas parakstīšanas, nosūtot to uz šādu elektronisko adresi: EINVOICE_DAP@90009099027 
2.7.  Izpildītājs izrakstītajā rēķinā norāda:
2.7.1. Pasūtītāja nosaukumu: Dabas aizsardzības pārvalde
2.7.2. Pasūtītāja reģistrācijas Nr. 90009099027
2.7.3. Līguma Nr. «DOKREGNUMURS» ; 
2.7.4. Piegādes nodošanas–pieņemšanas akta numuru un datumu, pamatojoties uz kuru tiek izrakstīts rēķins; 
2.7.5. Līguma noteikumiem atbilstošu rēķina apmaksas termiņu.
2.7.6. Atsauci uz [projektu, ja attiecināms]. 
2.8.  Pasūtītājam ir tiesības atlikt samaksu par piegādāto Preci, ja Piegādātājs nav noformējis pavadzīmi-rēķinu atbilstoši Līguma 2.6. un 2.7. punktam bez nokavējuma procentu prasīšanas no Piegādātāja puses. 

3. Preces piegādes un nodošanas-pieņemšanas kārtība
3.1. Pasūtītājs kontrolē Līguma izpildes gaitu un Pasūtītājam ir tiesības:
3.1.1. dot Piegādātājam saistošus norādījumus attiecībā uz Līguma izpildi, ciktāl tas nemaina vai nepapildina Līguma priekšmetu, nepadara neiespējamu Līguma izpildi;
3.1.2. pieprasīt un saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem pirms Līgumā noteiktā termiņa.
3.2. Līdz Līgumā noteiktajam Preces piegādes termiņam Piegādātājs piegādā Preci Pasūtītājam Līgumā noteiktajā Preces piegādes vietā. Par Preces piegādi Līdzēji abpusēji paraksta Preces pavadzīmi-rēķinu vai citu Preces piegādi apliecinošu dokumentu. 
3.3. Pasūtītājs 5 (piecu) darbdienu laikā pēc Preces saņemšanas pārbauda Preces kvalitāti un atbilstību Līgumam. 
3.4. Ja piegādātā Prece ir kvalitatīva un Preces piegāde atbilst Līgumam, Līdzēji abpusēji paraksta Preces nodošanas-pieņemšanas aktu. Līdzēju abpusēji parakstīts Preces nodošanas-pieņemšanas akts apliecina Preces piegādes atbilstību Līgumam.
3.5. Preces nodošanas-pieņemšanas aktu sagatavo Pasūtītājs Līguma 3.3. punktā noteiktajā termiņā. Preces nodošanas-pieņemšanas aktā norāda piegādātās Preces apjomu, līgumcenu, Preces pavadzīmes-rēķina Nr. vai cita Preces piegādi apliecinoša dokumenta Nr. un datumu un var norādīt citu ar piegādāto Preci saistītu informāciju.
3.6. Pasūtītājs ir tiesīgs atteikties pieņemt piegādāto Preci vai tās daļu, ja tā neatbilst Līgumam, tai skaitā, ja piegādātā Prece vai tās daļa ir nepilnīga, nav kvalitatīva un tai ir defekti. Preces vai tās daļas piegāde neatbilst Līgumam arī tad, ja Līguma izpildes gaitā Pasūtītājs atbilstoši Līguma 3.1.1. punktam ir devis Piegādātājam konkrētus norādījumus saistībā ar Līguma izpildi, bet tie nav ievēroti.
3.7. Ja Preces pārbaudes laikā Pasūtītājs konstatē piegādātās Preces vai tās daļas neatbilstību Līgumam, tai skaitā, nepilnības, defektus un kvalitātes trūkumus, Pasūtītājs vienpusēji sastāda Preces defektu aktu, kurā norāda konstatētās Preces vai tās daļas nepilnības, defektus un kvalitātes trūkumus un samērīgu termiņu to novēršanai. Piegādātājs novērš Preces defektu aktā norādītos trūkumus par saviem līdzekļiem Preces defektu aktā norādītajā termiņā. Preces defektu akta sastādīšana un konstatēto trūkumu novēršana neizslēdz Piegādātāja pienākumu maksāt līgumsodu. 
3.8. Līdzēji apņemas nekavējoties, ne vēlāk kā 1 (vienas) darbdienas laikā, informēt viens otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, informēt par iespējamiem un paredzamiem kavējumiem Līguma izpildē un apstākļiem, notikumiem, problēmām, kas ietekmē Līguma precīzu un pilnīgu izpildi vai tā izpildi noteiktā laikā.
3.9. Preces īpašuma tiesības Pasūtītājs iegūst no brīža, kad Līdzēji abpusēji paraksta Preces nodošanas-pieņemšanas aktu. 
4. Līdzēju atbildība un nepārvarama vara
4.1. Līdzēji ir atbildīgi par Līgumā noteikto saistību pilnīgu izpildi atbilstoši Līgumam.
4.2. Ja piegādātā Prece nav kvalitatīva vai tās piegāde neatbilst Līgumam, Pasūtītājs, to rakstveidā motivējot, ir tiesīgs samazināt izmaksājamo līgumcenas daļu proporcionāli nekvalitatīvai vai Līgumam neatbilstoši piegādātās Preces apjomam.
4.3. Līdzējs ir atbildīgs par visiem zaudējumiem, kurus tā darbības vai bezdarbības dēļ ir cietis otrs Līdzējs. Līdzējs neatbild par otra Līdzēja zaudējumiem, kas rodas cēloņsakarībā ar otra Līdzēja darbību vai bezdarbību, kā arī ar Līguma atcelšanu nepārvaramas varas notikuma dēļ.
4.4. Pie Līdzēja nevar vērsties ar zaudējumu piedziņas prasījumu vai vainot Līguma nepildīšanā, ja tā izpildi kavē nepārvaramas varas apstākļi. Par nepārvaramas varas apstākļiem atzīst notikumu, kas atbilst visām šīm pazīmēm:
4.4.1. kuru Līguma slēgšanas brīdī nebija iespējams paredzēt;
4.4.2. kas nav radies Līdzēja vai tās kontrolē esošas personas kļūdas vai rīcības dēļ;
4.4.3. no kura nav iespējams izvairīties un kura sekas nav iespējams pārvarēt;
4.4.4. kas padara saistību izpildi ne tikai apgrūtinošu, bet arī neiespējamu.
4.5.  Līdzējs, kurš nevar izpildīt savas Līguma noteiktās saistības nepārvaramas varas apstākļu dēļ, 5 (piecu) kalendāra dienu laikā informē par tiem otru Līdzēju. 
4.6. Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
4.7. Mainoties normatīvo aktu prasībām, kas skar Līguma izpildi, Līdzēji pārskata Līguma nosacījumus un vienojas par to turpmāko izpildi.
4.8. Ja Piegādātājs kavē Līguma saistību izpildi, tai skaitā Preces piegādes termiņu, Piegādātājs maksā Pasūtītājam līgumsodu 0,3 % (nulle komats trīs procentu) apmērā no Līguma 2.1. punktā noteiktās Preces līgumcenas par katru nokavēto dienu, bet ne vairāk kā 10% (desmit procentu) no Līguma 2.1. punktā noteiktās Preces līgumcenas. Šī līgumsoda samaksa neatbrīvo Piegādātāju no Līguma saistību izpildes.
4.10. Ja Pasūtītājs kavē piegādātās Preces samaksas termiņu, Pasūtītājs maksā Piegādātājam nokavējuma procentus 0,3 % (nulle komats trīs procentu) apmērā no nesamaksātās summas (bez pievienotās vērtības nodokļa) par katru nokavēto dienu, bet ne vairāk kā 10% (desmit procentu) no nesamaksātās summas (bez pievienotās vērtības nodokļa).
4.11. Ja Piegādātājam ir jāmaksā līgumsods, Pasūtītājs paziņo Piegādātājam par līgumsoda apmēru un vienpusēji ietur līgumsodu no summas, kuru Pasūtītājam jāmaksā Piegādātājam. Ja Piegādātājam izmaksājamā summa pilnībā nenosedz aprēķinātā līgumsoda summu, tad Pasūtītājs par atlikušo (ar rēķina summu nenosegto) līgumsoda summu izraksta rēķinu un iesniedz to Piegādātājam apmaksai rēķinā noteiktajā termiņā. Piegādātāja pienākums ir samaksāt līgumsodu 10 (desmit) darbdienu laikā no rēķina saņemšanas dienas.
4.12. Ja Pasūtītājam jāmaksā nokavējuma procenti, Piegādātājs iesniedz Pasūtītājam pieprasījumu nokavējuma procentu apmaksai.
4.13. Piegādātājs maksā Pasūtītājam līgumsodu 10% (desmit procentu) apmērā no Līguma 2.1. punktā noteiktās līgumcenas šādos gadījumos:
4.13.1. Līguma 5.2.1.-5.2.10. punktā un 5.2.12. punktā noteiktajā Līguma izbeigšanas gadījumā;
4.13.2. Līguma 5.2.11. un 5.2.13. punktā noteiktajā izbeigšanas gadījumā, ja pārkāpums ir radies Piegādātāja vainas dēļ.
4.14. Līgumsoda samaksa neatbrīvo Līdzējus no zaudējumu, ja tādi vienam Līdzējam radušies otra Līdzēja darbības vai bezdarbības dēļ, atlīdzināšanas pienākuma, ievērojot Civillikumā paredzētos izņēmumus.
4.15.  Pasūtītājs 5 (piecu) darbdienu laikā pēc Piegādātāja pieprasījuma saņemšanas nodrošina Piegādātāju ar Pasūtītāja rīcībā esošo informāciju, kas ir nepieciešama Līguma izpildei.
5. Līguma termiņš un pirmstermiņa izbeigšana
5.1. Līgums stājas spēkā ar tā abpusējas parakstīšanas brīdi un ir spēkā līdz Līdzēju saistību izpildei. 
5.2. Pasūtītājs ir tiesīgs vienpusēji atkāpties Līguma šādos gadījumos:
5.2.1. ja Piegādātājs kavē Preces piegādi ilgāk nekā 10 (desmit) darbdienas, un termiņa kavējumā nav vainīgs Pasūtītājs;
5.2.2. ja Preces piegāde nav kvalitatīva vai neatbilst Līguma noteikumiem;
5.2.3. ja Piegādātājs ir patvaļīgi pārtraucis Līguma izpildi, t.sk. ja Piegādātājs nav sasniedzams juridiskajā adresē;
5.2.4. ja Piegādātājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
5.2.5. ja Piegādātājs Līguma noslēgšanas vai izpildes laikā pārkāpis ārējo normatīvo aktu attiecībā uz Līguma slēgšanu, vai ārējo normatīvo aktu attiecībā uz Līguma izpildi;
5.2.6. ja Preces piegāde neatbilst Līgumam un šī neatbilstība nav un nevar tikt novērsta Līgumā paredzētajā termiņā un neatbilstībā nav vainojams Pasūtītājs;
5.2.7. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
5.2.8. ja Piegādātājs ir Pasūtītājam nodarījis zaudējumus;
5.2.9. ja ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no piegādātāja pieļauta līguma pārkāpuma; 
5.2.10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā; 
5.2.11. ja Piegādātājs vairāk nekā 2 (divas) reizes pārkāpj kādu no Līguma noteikumiem;
5.2.12. ja Līgumu nav iespējams izpildīt tādēļ, ka Līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas; 
5.2.13. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam ir būtiski samazināts vai atcelts ārvalstu finanšu instrumenta finansējums, ko pasūtītājs plānoja izmantot līgumā paredzēto maksājuma saistību segšanai; 
5.2.14. Publisko iepirkumu likumā noteiktajos gadījumos. 
5.3. Līguma 5.2.1.-5.2.4. punktā paredzētās tiesības Pasūtītājs īsteno, iepriekš nosūtot Piegādātājam brīdinājumu.  Ja 5 (piecu) darbdienu laikā pēc brīdinājuma saņemšanas Piegādātājs nav izpildījis savas saistības, Pasūtītājs ir tiesīgs paziņot Piegādātājam par Līguma izbeigšanu. 
5.4. Līguma 5.2.5.-5.2.14. punktā un 5.10. punktā paredzētās tiesības Pasūtītājs īsteno bez brīdinājuma kārtībā, paziņojot Piegādātājam par Līguma izbeigšanu.
5.5. Piegādātājs ir tiesīgs vienpusēji atkāpties no Līguma, ja Pasūtītājs kavē piegādātās Preces apmaksu ilgāk par 10 (desmit) darbdienām.
5.6. Līguma 5.5. punktā paredzētās tiesības Piegādātājs īsteno, iepriekš nosūtot Pasūtītājam brīdinājumu. Ja 10 (desmit) darbdienu laikā pēc brīdinājuma nosūtīšanas Pasūtītājs nav izpildījis savas saistības, Piegādātājs ir tiesīgs paziņot Pasūtītājam par Līguma izbeigšanu.
5.7. Visos gadījumos, kad Līgums var tikt izbeigts, nosūtot viena Līdzēja paziņojumu otram Līdzējam, Līgums tiek uzskatīts par izbeigtu ar brīdi, kad otrs Līdzējs ir saņēmis paziņojumu.
5.8. Preces piegādes izpildes termiņš var tikt, pagarināts par attiecīgu, dienu skaitu, bet ne vairāk kā par 30 (trīsdesmit) kalendāra dienām, Līdzējiem vienojoties, ja piegādes termiņa pagarināšanas nepieciešamība ir radusies vai ir nepieciešama Līgumā noteikto nepārvaramas varas apstākļu dēļ.
5.9. Līgums var tikt izbeigts, Līdzējiem vienojoties, tai skaitā, ja turpmāku Līguma izpildi padara neiespējamu nepārvarama vara.
5.10. Līguma 7.2. punktā noteiktajā valsts budžeta apropriācijas gadījumā, ja Līdzēji nevar vienoties, tad Pasūtītājs ir tiesīgs vienpusēji izbeigt Līgumu bez jebkādu soda sankciju piemērošanas no Piegādātāja puses. 
5.11. Līguma pirmstermiņa izbeigšanas gadījumā Pasūtītājam ir pienākums samaksāt Piegādātājam tikai par Līgumam atbilstoši faktiski piegādāto Preces daļu.
5.12. Līguma pirmstermiņa izbeigšanas gadījumā Izpildītājam ir pienākums 15 (piecpadsmit) darbdienu laikā atmaksāt Pasūtītājam Līguma 2.3. punktā noteikto avansu, atskaitot samaksu par jau izpildīto un faktiski piegādāto, bet neapmaksāto Preces daļu.
6. Līguma izpildē iesaistītā personāla un apakšuzņēmēju nomaiņa [Ja attiecināms]
6.1. Piegādātājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Piegādātājam ir pienākums saskaņot ar Pasūtītāju papildu personāla iesaistīšanu Līguma izpildē.
6.2. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt Iepirkuma piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski izdevīgāko piedāvājumu. 
6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām Būvuzņēmējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Būvuzņēmējs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā (atbilstoši Pasūtītāja norādītajam Iepirkuma dokumentos) minētajiem pretendentu izslēgšanas gadījumiem;
6.3.3. piedāvātais apakšuzņēmējs, kura sniedzamo Piegādes vērtība ir vismaz 10 procenti no kopējās Līguma vērtības, atbilst Publisko iepirkumu likuma 42. panta pirmajā vai otrajā daļā (atbilstoši Pasūtītāja norādītajam Iepirkuma dokumentos) minētajiem pretendentu izslēgšanas gadījumiem; 
6.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem;
6.3.5. piedāvātais apakšuzņēmējs, kura sniedzamo Piegādes vērtība ir vismaz 10 000 euro, atbilst PIL 42. panta otrās daļas 1., 2., 3., 4., 5., 6., 7.,10., 11., 12., 13. un 14. punktā  minētajiem pretendentu izslēgšanas iemesliem.
6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Šā likuma 42. panta trešajā daļā minētos termiņus skaita no dienas, kad Piegādātājs lūgumu par apakšuzņēmēja nomaiņu ir iesniedzis Pasūtītājam.
6.6. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē 7 (septiņu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
6.7. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7. Citi noteikumi
7.1. Piegādātājs apliecina, ka ir iepazinies ar Līguma noteikumiem un atzinis tos par saprotamiem, saistošiem un izpildāmiem. Piegādātājs apliecina, ka viņa rīcībā atrodas pietiekoši materiālie resursi, kā arī citi līdzekļi, lai savlaicīgi un atbilstoši Pasūtītāja norādījumiem veiktu visus Līgumā noteiktos pienākumus.
7.2. Ja ir izmaiņas Preces apmaksā, kas saistītas ar Preces finansējuma samazinājumu (valsts budžeta apropriāciju) neatkarīgi no Pasūtītāja, Līdzēji vienojas par Līguma turpmāku izpildi vai izbeigšanu.
7.3. Ja Līdzējam mainās rekvizīti vai Līguma 7.7. punktā noteiktais pilnvarotais pārstāvis, tad Līdzējs nekavējoties, ne vēlāk kā 1 (vienas) darbdienas laikā, par to rakstveidā paziņo otram Līdzējam. Ja Līdzējs šo pienākumu neveic, tad uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par Līdzēju.
7.4. Līguma darbības laikā Līdzēji nav tiesīgi veikt būtiskus Līguma grozījumus, izņemot Publisko iepirkuma likuma 61.panta pirmajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti Publisko iepirkuma likuma 61. panta piektajā daļā minētajā gadījumā.
7.5. Līguma grozījumi, ciktāl to pieļauj publisko iepirkumu normatīvie akti, ir spēkā tikai tad, ja tie noformēti rakstveidā, Līdzējiem savstarpēji vienojoties. Tie pievienojami Līgumam kā pielikumi. Abpusēji parakstīti Līguma pielikumi no to parakstīšanas brīža kļūst par neatņemamu Līguma sastāvdaļu.
7.6. Līdzējiem nav rakstiski jāvienojas par izmaiņām Līgumā, ja Līguma izpildes laikā normatīvie akti nosaka pievienotās vērtības nodokļa likmes izmaiņas. Šādā gadījumā likumā noteikto nodokļa likmi norāda Preces nodošanas-pieņemšanas aktā, kā arī Izpildītāja izrakstītajā rēķinā.
7.7. Līdzēju pilnvarotie pārstāvji Līguma izpildē ir:
7.7.1. Pasūtītāja pārstāvis – …, ar tiesībām kontrolēt Līguma izpildi, uzdot Piegādātājam saistošus norādījumus attiecībā uz Līguma izpildi, pieņemt Preci, saņemt ar Līguma izpildi saistītos Piegādātāja dokumentus un iesniegt Piegādātājam dokumentus, saskaņot un parakstīt ar Līguma izpildi saistītos dokumentus: Preces pavadzīmi-rēķinu un tam pielīdzināmus Preces piegādi apliecinošus dokumentus, nodošanas-pieņemšanas aktu, Preces defektu aktu, sarakstes dokumentus;
7.7.2. Piegādātāja pārstāvis – … ar tiesībām kontrolēt Līguma izpildi, pieņemt no Pasūtītāja konkrētus saistošus norādījumus attiecībā uz Līguma izpildi, nodot Preci, saņemt ar Līguma izpildi saistītos Pasūtītāja dokumentus un iesniegt Pasūtītājam dokumentus, saskaņot un parakstīt ar Līguma izpildi saistītos dokumentus: Preces pavadzīmi-rēķinu un tam pielīdzināmus Preces piegādi apliecinošus dokumentus, nodošanas-pieņemšanas aktu, sarakstes dokumentus.
7.8. Līdzēja jebkāds sarakstes dokuments (tai skaitā paziņojums vai brīdinājums) tiek uzskatīts par saņemtu, kad viens Līdzējs ir nodevis sarakstes dokumentu otram Līdzējam pret parakstu vai septītajā dienā pēc sarakstes dokumenta nodošanas pastā ierakstītā sūtījumā vai otrajā darbdienā pēc ar drošu elektronisko parakstu parakstīta dokumenta nosūtīšanas uz Līgumā noteikto otra Līdzēja pilnvarotā pārstāvja e-pasta adresi.
7.9. Starp Līdzējiem radušos strīdus Līdzēji risina pārrunu ceļā. Ja Līdzēji 30 (trīsdesmit) kalendāra dienu laikā nevar vienoties pārrunās, strīdu izšķir Latvijas Republikas tiesā Latvijas Republikas normatīvajos aktos paredzētajā kārtībā.
7.10. Līguma finansējums paredzēts no Eiropas Reģionālās attīstības fonda projekts Nr. 2.2.3.3/3/25/I/001 “Ieguldījums Natura 2000 Latvijā I” līdzekļiem.
7.11. Pasūtītājam ir tiesības aizstāt Pasūtītāju kā Līdzēju ar citu iestādi, ja Pasūtītāju kā iestādi reorganizē vai mainās tā kompetence.
7.12. Līgums ir iztulkojams saskaņā ar Latvijas Republikā spēkā esošajiem normatīvajiem aktiem.
7.13. Līgumam tā parakstīšanas brīdī ir pievienoti šādi pielikumi:
7.13.1. 1. pielikums: Tehniskā specifikācija un tehniskais piedāvājums Iepirkumā;
7.13.2. 2. pielikums: Izpildītāja Finanšu piedāvājums Iepirkumā;
7.13.3. 4.pielikums: Preces nodošanas – pieņemšanas akta forma.

7.14. Līgums kopā ar tā pielikumu parakstīts ar drošu elektronisku parakstu un satur laika zīmogu. Pasūtītājs ar drošu elektronisku parakstu parakstītu un laika zīmoga saturošu Līgumu pēc tā parakstīšanas nosūta uz Līgumā noteikto Izpildītāja pārstāvja e-pasta adresi. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. 

8. Līdzēju rekvizīti un paraksti

Pasūtītājs:					Piegādātājs:
	Dabas aizsardzības pārvalde
[Projekts Nr. [..] 
“nosaukums”]
Reģ.Nr.90009099027
Baznīcas iela 7, Sigulda LV-2150
Banka:  Valsts kase
Bankas kods: TRELLV22
Bankas konts: [..]

Amats___________* /                
	____________________________________
Reģ.Nr.______________________________
Adrese:






Amats___________* /                





Dokuments ir parakstīts ar drošu elektronisku parakstu un satur laika zīmogu



(FORMA)

PRECES NODOŠANAS – PIEŅEMŠANAS AKTS


	Siguldā
	Datums ir vēlākā no tā elektronisko parakstu laika zīmogiem datums



Pamatojoties uz Dabas aizsardzības pārvaldes (turpmāk – Pasūtītājs) un … (turpmāk – Piegādātājs) … noslēgto Līgumu Nr. … (turpmāk – Līgums) 
[ja attiecināms] Pasūtītāja īstenotā projekta
· [..], 
tiek sagatavots un parakstīts Preces nodošanas – pieņemšanas akts (turpmāk – Akts) par to, ka:
1. Piegādātājs ir izgatavojis … (turpmāk – Prece) saskaņā ar Līgumu: 
1.1. …;
1.2. …. (dzēš/papildina pēc nepieciešamības) 
2. Prece ir piegādāta atbilstoši Līgumam, par Preces piegādi … parakstot … Preces pavadzīmi-rēķinu Nr. ….  vai citu [norāda attiecīgā dokumenta nosaukumu] Preces piegādi apliecinošu dokumentu Nr. ….   
3. Pamatojoties uz Līguma 3.3. apakšpunktu, Pasūtītājs konstatējis, ka Akta ... punktā minētā Prece ir kvalitatīva, pilnā komplektācijā un atbilstoša Līgumam.
4. Atbilstoši Līguma 3.pielikumam – Izpildītāja Finanšu piedāvājumam – Dalībnieka piedāvājumam konkrētās Piegādes izpildei un Līguma x.x.punktam,

Līgumcena par Akta 1. punktā minētās Piegādes izpildi ir xx,xx EUR (summa vārdiem euro, xx centi) [ja Piegādātājs ir PVN maksātājs, tad pievieno arī informāciju par maksājamā PVN summu] un pievienotās vērtības nodoklis xx%, t.i. xx,xx EUR (summa vārdiem euro, xx centi), 
un ņemot vērā
[ja attiecināms, tad norāda citus datus, kas ņemami vērā attiecīgā Līguma izpildē attiecībā uz samaksas par veiktās Piegādes kārtību, un kas ietekme kopējo Piegādātājam izmaksājamo summu] 

ko Pasūtītājs pārskaita Piegādātājam, atbilstoši Līguma x.x. apakšpunktam
Šis akts sastādīts pamatojoties uz Līguma 3.4. apakšpunktu latviešu valodā uz 1 lapas, un tas ir parakstīts ar drošu elektronisku parakstu un satur laika zīmogu.

Pušu juridiskās adreses un rekvizīti:

		Dabas aizsardzības pārvalde
[Projekts Nr. [..] 
“nosaukums”]
Reģ.Nr.90009099027
Baznīcas iela 7, Sigulda LV-2150
Banka:  Valsts kase
Bankas kods: TRELLV22
Bankas konts: [..]

Amats___________* /                
	Piegādātājs:
___________________________________
Reģ.Nr.______________________________
Adrese:





Amats___________* /                



	




Šis dokuments ir parakstīts ar drošu elektronisku parakstu un satur laika zīmogu

